b'\n_START_ARTICLE_\nGheorghe Cojocari\n_START_SECTION_\nBiografie\n_START_PARAGRAPH_\nGheorghe Cojocari s-a n\xc4\x83scut pe 22 septembrie 1956, \xc3\xaen satul P\xc3\xaenz\xc4\x83reni, raionul F\xc4\x83le\xc8\x99ti, RSS Moldoveneasc\xc4\x83._NEWLINE_A ob\xc8\x9binut diploma Tehnicumului industrial-economic din Chi\xc8\x99in\xc4\x83u, specialitatea contabil (1974); diploma Universit\xc4\x83\xc8\x9bii de Stat din Chi\xc8\x99in\xc4\x83u, specialitatea economist (1978) \xc8\x99i diploma \xc8\x98colii superioare de partid din Odesa, specialitatea politolog (1990)._NEWLINE_A urmat cursuri de perfec\xc8\x9bionare \xc3\xaen domeniul bugetar-fiscal (SUA, 2003; Turcia \xc8\x99i Ungaria,1998; Austria,1997; Olanda,1996; Rusia, 1991)._NEWLINE_Dup\xc4\x83 absolvirea Universit\xc4\x83\xc8\x9bii de Stat a activat \xc3\xaen diferite domenii (comer\xc8\x9b, construc\xc8\x9bii, vitivinicol, industria constructoare de ma\xc8\x99ini)._NEWLINE_Din anul 1990 activeaz\xc4\x83 \xc3\xaen sistemul financiar\xe2\x80\x93fiscal._NEWLINE_Din februarie 2004 p\xc3\xa2n\xc4\x83 \xc3\xaen 2005 a fost viceministru al finan\xc8\x9belor al Republicii Moldova._NEWLINE_La 17 februarie 2005, prin Hot\xc4\x83r\xc3\xaerea Parlamentului, a fost numit \xc3\xaen func\xc8\x9bia de vicepre\xc8\x99edinte al Cur\xc8\x9bii de Conturi._NEWLINE_La 29 decembrie 2005, prin Hot\xc4\x83r\xc3\xaerea Parlamentului, a fost numit \xc3\xaen func\xc8\x9bia de membru al Cur\xc8\x9bii de Conturi, pe care a de\xc8\x9binut-o p\xc3\xa2n\xc4\x83 \xc3\xaen 2010._NEWLINE_Din 2010 p\xc3\xa2n\xc4\x83 \xc3\xaen prezent este \xc8\x99ef adjunct al Inspectoratului Fiscal Principal de Stat al Republicii Moldova._NEWLINE_Prin Decretul Pre\xc8\x99edintelui Republicii Moldova a fost decorat cu Ordinul "Gloria Muncii"._NEWLINE_Este autor al mai multor publica\xc8\x9bii \xc8\x99i a 2 manuale \xc3\xaen domeniul bugetar-fiscal. Este coautor al titlului V al Codului Fiscal al Republicii Moldova. _NEWLINE_C\xc4\x83s\xc4\x83torit, are doi copii.'